เอซไลฟ์ฐานะพลิก ไตรมาสแรกกำไร
บริษัท เอซ ไลฟ์ แอสชัวรันซ์ คว้ากำไรไตรมาสแรก 14 ล้านบาท พร้อมเปลี่ยนชื่อเป็น บริษัท ชับบ์ ไลฟ์ แอสชัวรันซ์
30 พ.ค. 2559

บริษัท เอซ ไลฟ์ แอสชัวรันซ์ คว้ากำไรไตรมาสแรก 14 ล้านบาท พร้อมเปลี่ยนชื่อเป็น บริษัท ชับบ์ ไลฟ์ แอสชัวรันซ์
บริษัท เอซ ไลฟ์ แอสชัวรันซ์ ประกาศผลการดำเนินงานไตรมาสแรก ปี 2559 ว่า มีกำไรสุทธิ 14 ล้านบาท เทียบกับงวดเดียวกันของปีก่อนที่ขาดทุนสุทธิ 30 ล้านบาท โดยมีเบี้ยรับรวม 816.5 ล้านบาท เพิ่มขึ้น 23% แยกเป็นเบี้ยปีแรก 244.3 ล้านบาท เพิ่มขึ้น 50% เบี้ยต่ออายุ 476.2 ล้านบาท มีอัตราการต่ออายุของลูกค้าเก่า 80% และเบี้ยชำระครั้งเดียว 96.1 ล้านบาท เพิ่มขึ้น 40%
นางแซลลี่ โอฮาร่า ประธานเจ้าหน้าที่บริหารของ ชับบ์ ไลฟ์ ในประเทศไทย เปิดเผยว่า หลังจากกลุ่มเอซเข้าซื้อกิจการของเดอะ ชับบ์ คอร์ปอเรชั่น (The Chubb Corporation) เมื่อวันที่ 14 ม.ค. 2559 จะทำให้บริษัท เอซ ไลฟ์ แอสชัวรันซ์ ในไทย ต้องเปลี่ยนชื่อเป็น ชับบ์ ไลฟ์ แอสชัวรันซ์
นางแซลลี่ กล่าวว่า มั่นใจว่าบริษัทใหม่นี้จะผสานความเชี่ยวชาญอย่างลึกซึ้งด้านการรับประกันภัย การบริการ และการปฏิบัติงานที่เป็นเลิศ ทำให้ชับบ์มีความโดดเด่นในเรื่องแบบประกันภัยที่หลากหลายและการบริการที่เปี่ยมด้วยประสิทธิภาพ เสถียรภาพทางการเงินที่แข็งแกร่ง ความเป็นเลิศในการสร้างสรรค์ผลงานด้านการรับประกันภัย และการบริการเรียกร้องสินไหมทดแทนที่ให้บริการในทุกประเทศที่ชับบ์ดำเนินงานอยู่ใน 54 ประเทศกระจายไปทั่วโลก
นอกจากนี้ บริษัทจะเปลี่ยนโลโก้ของบริษัทใหม่ ให้มีแค่ชื่อบริษัทเพื่อโดดเด่น มีสไตล์ และทันสมัยมากขึ้น โดยการใช้สี 9 สีสำหรับแบรนด์ชับบ์ใหม่ สะท้อนให้เห็นถึงพลังและความหลากหลายของวัฒนธรรมองค์กร ความคิด สำนักงานที่ดำเนินงานอยู่ทั่วโลก ความหลากหลายของลูกค้า รวมถึงแบบประกันชีวิตที่หลากหลายและครอบคลุมของบริษัท ซึ่งทั้งหมดนี้จะถูกรับรองด้วยลายเซ็น “Chubb Insured” (รับประกันโดยชับบ์) ซึ่งไม่ใช่เป็นเพียงข้อความที่ลงท้าย หากแต่เป็นลายเซ็น เครื่องหมายรับรองความเป็นมืออาชีพหรือช่างฝีมือ &amp;O5532;